Anotācija (ex-ante) 26-TA-1028
Izdrukāts 29.07.2026. 23.38 - 3.0 Redakcija
Anotācija (ex-ante) 26-TA-1028
Izdrukāts 29.07.2026. 23.38 - 3.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par apropriācijas pārdali" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Likuma “Par valsts budžetu 2026. gadam un budžeta ietvaru 2026., 2027. un 2028. gadam” 72. pants.
1.2. Mērķis
Mērķa apraksts
Rīkojuma projekts "Par apropriācijas pārdali" paredz veikt apropriācijas pārdali no budžeta resora 74 "Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" 24 497 677 euro apmērā uz Satiksmes ministrijas budžeta apakšprogrammu 31.04.00 "Finansējums dzelzceļa publiskai infrastruktūrai" valsts publiskās lietošanas dzelzceļa infrastruktūras pārvaldītāja (valsts akciju sabiedrības "Latvijas dzelzceļš") finanšu līdzsvara par 2025. gadu nodrošināšanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
VAS "Latvijas dzelzceļš" (turpmāk - LDz) darbībā ir jāievēro Dzelzceļa likuma 9. panta ceturtajā daļā noteiktie "normāli saimnieciskās darbības apstākļi" un jālīdzsvaro infrastruktūras izmaksas par Dzelzceļa likuma 12.1 panta pirmajā daļā noteikto minimālās piekļuves pakalpojumu kompleksu ar ieņēmumiem no šiem pakalpojumiem, infrastruktūras pārvaldītāja peļņas, dividendēm un valsts budžeta līdzekļiem (likumā apstiprināts finanšu līdzsvara nosacījums).
Valsts finansējuma piešķiršana valsts publiskās lietošanas dzelzceļa infrastruktūras uzturēšanai un atjaunošanai tiek balstīta uz Dzelzceļa likuma 9. panta ceturtā daļā noteiktām prasībām, LDz kā publiskās lietošanas dzelzceļa infrastruktūras pārvaldītājam, nodrošinot Dzelzceļa likuma 12. panta un 12.1 panta pirmajā un otrajā daļā noteiktos pakalpojumus saskaņā ar valsts publiskās lietošanas dzelzceļa infrastruktūras pārvaldītāja būtisko funkciju veicēja AS “LatRaiNet” apstiprinātām infrastruktūras izmantošanas maksām kravu un pasažieru pārvadājumiem dzelzceļa tīklā.

Valsts budžeta finansējums tiek piešķirts LDz, ņemot vērā šādus finansējuma piešķiršanas mērķus un avotus:
- valsts budžeta finansējums dzelzceļa infrastruktūrai sabiedrisko dzelzceļa pasažieru pārvadājumu pasūtījuma izpildes nodrošināšanai, ko veic AS "Pasažieru vilciens" (turpmāk - PV) reģionālos starppilsētu nozīmes maršrutos pa dzelzceļu (2024. gada 28. novembrī noslēgts līgums starp PV un VSIA "Autotransporta direkcija" ar termiņu līdz 2032. gada 31. decembrim), izmantojot valsts publiskās lietošanas dzelzceļa infrastruktūras sliežu ceļus, platformas, staciju ēkas u.c. Ar maksas noteicēja AS "LatRailNet" (turpmāk - LRN) 2023. gada 20. septembra valdes lēmumu Nr. JALP-1.3./8-2023 (prot. Nr. JALP-1.2./51-2023) tika apstiprinātas infrastruktūras maksas periodam no 2024. gada 1. janvāra, kas attiecas arī uz dzelzceļa segmenta “Pasažieru pārvadājumu pakalpojumi, ko sniedz saistībā ar sabiedrisko pakalpojumu līgumu”, kuram netika piemērots Dzelzceļa likuma 11.1 pantā noteiktais maksas uzcenojums, lai pilnībā segtu dzelzceļa infrastruktūras uzturēšanas izmaksas, tādēļ tās tiek segtas no valsts budžeta. Šīs maksas tika pārskatītas ar 2025. gada 2. jūlija LRN valdes lēmumu Nr.JALP-1.3./5-2025 (prot. Nr.JALP-1.2./27-2025), apstiprinot infrastruktūras maksas periodam no 2026. gada 1. janvāra;
- valsts budžeta finansējums valsts publiskās lietošanas dzelzceļa infrastruktūras pārvaldītāja finanšu līdzsvara nodrošināšanai, kas tiek piešķirts, izpildot Dzelzceļa likuma 9. panta ceturtā daļā noteiktās prasības.
LDz darbības nodrošināšana ilgtermiņā atbilst Ministru kabineta 2024. gada 18. jūnija sēdes  protokollēmuma (prot. Nr. 25, 74. §) “Informatīvais ziņojums “Par vidēja termiņa budžeta prioritārajiem attīstības virzieniem”” 2. punktā noteiktajiem prioritārajiem valsts finansējuma piešķiršanas mērķiem, kas paredz, ka likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" sagatavošanā vienīgais vidējā termiņa budžeta prioritārais attīstības virziens ir valsts drošības jautājumi, dzelzceļš ir nacionālai drošībai svarīga infrastruktūra.

Atbilstoši Nacionālās drošības likumam, kā arī Ministru kabineta 2021. gada 6. jūlija noteikumiem Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” daļa LDz infrastruktūras apstiprināta kā kritiskās infrastruktūras objekti.

LDz koncerns spēj nodrošināt civili militārām vajadzībām nepieciešamās būtiskās komponentes – kvalitatīvi uzturētu valsts publiskās lietošanas dzelzceļa infrastruktūru, centralizētu loģistikas koordinēšanu, iekraušanas un izkraušanas iespējas, ritošā sastāva pielāgošanu un potenciālo bojājumu operatīvu novēršanu, kā arī kritiskās infrastruktūras apsardzi un aizsardzību atbilstoši Dzelzceļa likuma 39. panta trešajai daļai. 

LDz ir kapitālsabiedrība, kura ir iekļauta vispārējās valdības sektorā, tādēļ kapitālsabiedrības ieņēmumu un izdevumu rezultāts, un atbilstošs parādu saistību uzskaites rezultāts norāda uz valsts budžeta fiskālo risku gadījumā, kad saimnieciskās darbības rezultāts pārskata periodā negatīvi novirzās no vispārējās valdības budžeta prognozēs plānotā apmēra, tādējādi pasliktinot vispārējās valdības budžeta bilanci un/vai parādu.
Ministru kabineta 2025. gada 13. oktobrī ārkārtas sēdē (prot. Nr. 42, 20.§) tika apstiprināts informatīvais ziņojums "Par valsts akciju sabiedrības "Latvijas dzelzceļš" fiskālo ietekmi uz vispārējās valdības budžeta bilanci 2026.-2028. gadā" un LDz anketa par kapitālsabiedrības ietekmi uz vispārējās valdības budžeta bilanci un parādu (turpmāk – anketa), kas saturēja informāciju par LDz saimniecisko un finanšu darbību, atspoguļojot kapitālsabiedrības plānoto ietekmi uz vispārējās valdības budžeta bilanci 2026.- 2028. gadam.

Anketā iekļautā informācija norāda, ka LDz Ietekme uz vispārējās valdības sektora budžeta bilanci no komersanta peļņas vai zaudējumu aprēķina 2025. gadā ir - 1 298 528 euro (negatīvā ietekme), 2026. gadā - 17 582 070 euro (negatīvā ietekme), 2027. gadā - 17 714 612 euro (negatīvā ietekme) un 2028. gadā - 25 409 733 euro (negatīvā ietekme), kur 2025. gadā tika iekļauts valsts budžeta maksājums finanšu līdzsvara nodrošināšanai par 2024. gadu 26 012 914 euro apmērā.

LDz anketā “Kapitālsabiedrības ietekme uz vispārējās valdības sektora budžeta bilanci un parādu”, sadaļā “ietekme uz vispārējās valdības sektora budžeta bilanci no komersanta peļņas vai zaudējumu aprēķina” (prognozētie zaudējumi) 2025. gadā tika norādīti (plānoti) -24 497 677 euro, tādēļ likumā “Par valsts budžetu 2026. gadam un budžeta ietvaru 2026., 2027. un 2028. gadam” tika ieplānots budžeta finansējums 2026. gadam 24 497 677 euro apmērā, kas ir LDz nepieciešams finanšu līdzsvara nodrošināšanai par 2025. gadu un 24 497 677 euro pārdale neveidos negatīvu ietekmi uz ietekmi uz vispārējās valdības budžeta bilanci 2026. gadā.
 
Problēmas un risinājumi
Problēmas apraksts
LDz finanšu darbības rezultāts 2025. gadā ir zaudējumi 25 678 053 euro apmērā. Papildu nepieciešamais valsts budžeta finansējums 24 497 677 euro apmērā tiks novirzīts publiskās lietošanas dzelzceļa infrastruktūras pārvaldītāja finanšu līdzsvara nodrošināšanai par 2025.gadu un stabilizēs uzņēmuma finanšu darbību 2026. gadā. Atlikušo iztrūkumu 1 180 376 euro apmērā tiek rosināts segt Dzelzceļa likuma 9. panta ceturtajā daļā ietvertajā kārtībā, vērtējot tos kontekstā ar nākamo periodu finanšu rezultātiem piecu gadu periodā.
LDz plāno infrastruktūras izmantošanas ieņēmumu samazināšanos arī 2026. gadā, kas būtiski ietekmēs infrastruktūras pārvaldītāja finanšu rezultātu. Plānoto zaudējumu summa tiek samazināta, nepārtraukti veicot izmaksu optimizācijas un ieņēmumu palielināšanas pasākumus, tomēr pilnībā samazināt zaudējumus īstermiņā pie krītošiem pārvadājumu apjomiem nav iespējams. 
Pildot iepriekšējo pārskata periodu finansēšanas saistības, ar Ministru kabineta 2024. gada 17. decembra rīkojumu Nr. 1120 "Par valsts akciju sabiedrības Latvijas dzelzceļš pamatkapitāla palielināšanu" 2024. gadā LDz tika kompensēti finanšu līdzsvara maksājumi par 2022. gadu – 14 358 998 euro un par 2023. gadu – 32 439 157 euro.
Ar 2025. gada 26. augusta Ministru kabineta rīkojumu Nr. 526 “Par apropriācijas pārdali” tika atbalstīta apropriācijas pārdale 2025. gadā no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" uz Satiksmes ministrijas budžeta apakšprogrammu 31.04.00 "Finansējums dzelzceļa publiskai infrastruktūrai" 26 012 914 euro apmērā, lai nodrošinātu valsts publiskās lietošanas dzelzceļa infrastruktūras pārvaldītāja (LDz) finanšu līdzsvaru par 2024. gadu.
Risinājuma apraksts
Rīkojuma projekts paredz, ka 2026. gadā no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" uz Satiksmes ministrijas budžeta apakšprogrammu 31.04.00 "Finansējums dzelzceļa publiskai infrastruktūrai" tiek pārdalīts finansējums 24 497 677 euro apmērā, lai nodrošinātu valsts publiskās lietošanas dzelzceļa infrastruktūras pārvaldītāja (LDz) finanšu līdzsvaru par 2025. gadu.
Turpinot iepriekš iesākto, LDz arī 2026. gadā tiek veikti būtiski izdevumu optimizēšanas pasākumi, samazinot dzelzceļa infrastruktūras aktīvu uzturēšanas un pārvaldības izmaksas, kā arī pārskatot sniedzamo pakalpojumu cenas (apkalpes vietu, infrastruktūras izmantošanas, nekustamā īpašuma noma), kā rezultātā LDz nākamo periodu finanšu rezultāta prognozes kopumā uzlabojas. 

Ar Ministru kabineta 2025. gada 11. novembra rīkojumu Nr. 742 apstiprināts "Indikatīvais dzelzceļa infrastruktūras attīstības plāns 2025. – 2029. gadam", šī plānā paredzētās finanšu projekcijas un 2025. gada 30. decembrī LDz ar valsti parakstītajā Daudzgadu līgumā “par VAS "Latvijas dzelzceļš" pārvaldīšanā esošās valsts publiskās lietošanas dzelzceļa infrastruktūras uzturēšanas un attīstības plānošanu un finansēšanu no 2025. gada līdz 2029. gadam” noteikts, ka LDz ikgadēji nepieciešamais finanšu līdzsvara finansējums 2026. – 2028. gada periodā būs nepieciešams vidēji 29 milj. euro, savukārt 2026. gada zaudējumi plānoti 31 milj. euro apmērā, kas atbilst 2026. gada LDz budžetā ietvertajam rezultātam.
Tomēr jau 2026. gada 3 mēnešos izmaksu samazināšanas ietvaros ir izdevies būtiski – par 2,1 milj. euro – mazināt prognozēto LDz finanšu iztrūkumu – ja 2026. gada 3 mēnešu budžetā bija plānoti zaudējumi 5,9 milj. euro apmērā, izmaksu samazināšanas un ar kravu pārvadājumiem tieši nesaistītu ieņēmumu celšanas rezultātā, zaudējumi 2026. gada 3 mēnešos sastāda 3,8 milj. euro.
Aktualizētās 2026. gada prognozes liecina, ka gada griezumā būtiskas degvielas cenas kāpuma dēļ, kā arī prognozētās inflācijas palielināšanās dēļ papildus būtiskus izmaksu ietaupījumus būs sarežģīti sasniegt, tomēr LDz plāno arī gada griezumā finanšu rezultātu labāku nekā budžetēts. Neskatoties uz to, tomēr arī 2026. gadu LDz neizdosies pabeigt bez zaudējumiem. 
Neskatoties uz jau sasniegto, LDz turpinās savu iespēju robežās mazināt izmaksas, pārskatot iekšējos procesus un optimizējot resursu izmantošanu. Izmaksu mazināšanas pasākumi tiks veikti, izvērtējot, vai to ieviešana neapdraud jo īpaši pasažieru satiksmes drošību. Izmaksu mazināšanas nolūkā LDz vairāk nekā gadu darbojas optimizācijas darba grupas, kas vērš savu uzmanību un vērtē dažādus pamatdarbības jautājumus.
Plānojot nākamo periodu darbības nodrošināšanu, LDz optimizācijas darba grupas izstrādā arī nākotnes izmaksu mazināšanas plānu, kuru īstenojot jau 2026. gadā sasniegts papildus ap 5 milj. euro ietaupījumus, salīdzinot ar 2025. gada izmaksām (neņemot vērā darba algas celšanu zemāk atalgotajām profesijām).
Svarīgi atzīmēt, ka LDz pārvaldībā esošā valsts publiskās lietošanas dzelzceļa infrastruktūru uz vienlīdzīgiem un nediskriminējošiem noteikumiem izmanto visi pārvadātāji, par maksu, kas tiek noteikta atbilstoši Eiropas Savienības regulējumam. Tādējādi publisko līdzekļu piešķīrums nav kvalificējams kā komercdarbības atbalsts.
      
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	64 257 527
	0
	64 257 527
	0
	64 257 527
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	64 257 527
	0
	64 257 527
	0
	64 257 527
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	64 257 527
	24 497 677
	64 257 527
	0
	64 257 527
	0
	0

	2.1. valsts pamatbudžets
	64 257 527
	24 497 677
	64 257 527
	0
	64 257 527
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-24 497 677
	0
	0
	0
	0
	0

	3.1. valsts pamatbudžets
	0
	-24 497 677
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	24 497 677
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	2025. gada finanšu līdzsvars tiek aprēķināts kā izdevumu pārsniegums pār ieņēmumiem, balstoties uz neatkarīgu zvērinātu revidentu revidētajiem finanšu pārskatiem. 2025. gadā LDz pamatdarbības ieņēmumi 135 659 697 euro, turpretī pamatdarbības izmaksas veidoja 159 686 981 euro, kā rezultātā pamatdarbības rezultāts ir zaudējumi 24 027 284 euro apmērā. Citi ar pamatdarbību nesaistītie ieņēmumi 2025. gadā veidoja 1 409 181 euro, savukārt procentu izmaksas sastādīja 3 059 950 euro.
2025. gada finanšu līdzsvars (zaudējumi) ir 25 678 053 euro.
Ņemot vērā to, ka saskaņā ar likuma “Par valsts budžetu 2026. gadam un budžeta ietvaru 2026., 2027. un 2028. gadam” 72. pantu paredzēts finansējums 24 497 677 euro apmērā, rīkojuma projekts paredz 2026. gadā no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" uz Satiksmes ministrijas budžeta apakšprogrammu 31.04.00 "Finansējums dzelzceļa publiskai infrastruktūrai" 24 497 677 euro apmērā valsts publiskās lietošanas dzelzceļa infrastruktūras pārvaldītāja (valsts akciju sabiedrības "Latvijas dzelzceļš") finanšu līdzsvara par 2025. gadu nodrošināšanai.
 

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota.

Projekta izstrādē iesaistītās institūcijas – Satiksmes ministrija un valsts akciju sabiedrība "Latvijas dzelzceļš".
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
Finanšu ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

